## Metrovalencia oferix servicis especials de tramvia per a acudir a la Fira del Vehicle d’Ocasió del 19 al 21 d’abril

*** La freqüència de pas els dies laborables serà de 20 minuts i el cap de setmana entre 30 i 40 minuts
* El certamen tindrà lloc al recinte firal i comptarà amb més de 1.500 automòbils de 30 marques**

Metrovalencia posa en funcionament a partir del divendres 19 i fins al diumenge 21 servicis especials en la línia 4 de tramvia fins a Fira València, amb l’objectiu de facilitar l’accés a les persones que acudisquen a la Fira del Vehicle Selecció Ocasió.

Durant la celebració de l’esdeveniment, el servici de tramvia de Metrovalencia circularà el divendres, entre la parada de Doctor Lluch i la de Fira i viceversa, amb una freqüència de pas de 20 minuts entre les 06.00 i les 23.00 hores, mentres que el dissabte i el diumenge serà entre 30 i 40 minuts, també entre les 06.00 i les 23.00 hores.

El divendres 19, el primer comboi eixirà des de Beteró a les 06.00 hores i des de Doctor Lluch a les 6.30 hores. L’últim des d’esta estació serà a les 21.29 hores. Des de Fira, el primer serà a les 06.40 hores i l’últim transport s’oferirà a les 22.19 hores.

El dissabte 20, el primer tramvia des de Doctor Lluch circularà a partir de les 06.00 hores i des de Fira, l’últim a les 22.19 hores.

El diumenge 21, la primera unitat partirà des de Doctor Lluch a les 07.20 hores i des de Fira l’última a les 22.19 hores.

Amb la finalitat d’agilitzar el servici, tots els tramvies que facen el recorregut fins a la Fira de Mostres ho indicaran en el rètol de destinació situat en la capçalera de la unitat. Juntament amb el tramvia, també es pot accedir a Fira València, desplaçant-se fins a l’estació Les Carolines/Fira de la línia 2 de Metrovalencia.

Tots els usuaris que vulguen ampliar la informació d’horaris i freqüències d’este servici poden consultar la [pàgina web de Metrovalencia](https://www.metrovalencia.es/) i el telèfon gratuït d’informació i atenció al client 900 46 10 46, així com en els perfils de [Twitter](https://twitter.com/metrovalencia) i de [Facebook](https://www.facebook.com/metrovalencia.fgv?locale=es_ES) de metrovalencia, i l’*app* oficial de Metrovalencia.

**Més de 1.500 cotxes**

La Fira del Vehicle Selecció Ocasió té la presència ja tancada de més de 30 marques oficials i 29 expositors directes, entre concessionaris oficials i distribuïdors multimarca. Tot això es traduïx en una flota de vehicles a la venda que superarà els 1.500 automòbils disponibles per als més de 10.000 compradors que s’esperen.

**Tall en l**’​​​​​​​**L10**

D’altra banda, el servici tramviari de la línia 10 (Alacant-Natzaret) quedarà interromput des de les 09.35 hores fins a les 14.20 hores del diumenge 14 a causa de la celebració de la carrera Ironman que es desenvolupa per part de la infraestructura de Metrovalencia.

Fecha: 18/04/2024